Brita Borge

Brita Constance Borge (1931–2013) var en finskfødt, norsk politiker (H) og industrileder på Osterøy. Hun var stortingsrepresentant for Hordaland fra 1981 til 1983 og fra 1984 til 1989.

 Liv og virke 
Hun kom fra en finlandssvensk familie i Vasa, der faren var prest. Hun studerte realfag ved Helsingfors universitet og arbeidet i noen år som gymnaslærer i Vasa og Hangö.

Hun flyttet til Norge da hun var 24 år gammel, idet hun giftet seg med Ola Borge. Hun arbeidet så i familiebedriften Borge Kromlærfabrikk, der mannen var disponent, som solgte lær til sko- og veskefabrikanter. Hun hadde også en rekke verv i næringslivet og moteindustriens organisasjoner og industriforskning.

Borge hadde organisatoriske verv i Høyre før hun ble 1. vararepresentant til Stortinget i 1981. Hun møtte fast på tinget for Arne Skauge, som var medlem av regjeringen. Borge tok etter hvert sete i Stortingets justiskomité. Hun ble gjenvalgt på eget mandat i 1985, men tapte renominasjon foran stortingsvalget i 1989.

Hun gikk så tilbake til næringslivet, som koordinator for de nordiske landene i World Confederation of Productivity Science (WCPS) med kontor i Bergen. Hun fortsatte som pensjonist å engasjere seg i Senior Høyre og Europabevegelsen.Tidligere stortingsrepresentant Brita Borge er gått bort , hoyre.no

 Referanser 

 Eksterne lenker 


Kategori:Stortingsrepresentanter fra Høyre
Kategori:Stortingsrepresentanter for Hordaland
Kategori:Stortingsrepresentanter 1981–1985
Kategori:Stortingsrepresentanter 1985–1989
Kategori:Norske forretningsfolk
Kategori:Nordmenn født i Finland
Kategori:Finlandssvensker
Kategori:Personer fra Vasa